שיחה:יוסי וסרמן

message: הבלוג אינו פעיל ולא מתעדכן תקופה ארוכה

message: הפיסקה חקירת המשטרה נגד יוסי וסרמן היא דוגמה קלאסית לתרבות הכתיבה והעריכה של כותבים ו"עורכים" רבים בוויקיפדיה, בייחוד כשהדבר נוגע לאנשים, ועאכו"כ כשמדובר בישראלים.
למען הסר ספק, דעתי האישית היא שוסרמן איננו ראוי לשמש בתפקידו. אבל מכאן ועד לכתיבת הפיסקה הזאת, ובייחוד מעשה-החזרתה אחרי שנמחקה, רחוקה הדרך. נתחיל מהקל אל הכבד:
1. מה הקשר של רווית דום לערך של יוסי וסרמן??? הכותב משתמש בפלטפורמה של וסרמן כדי לתקוף (ואולי גם להשמיץ את גב' דום או ל"חסל איתה (או עם עופר עיני) חשבון" (ר' 3 שורות אחרונות בפיסקה).
2. רק נפתחה חקירה, וכבר הערך של וסרמן כולל התייחסות לחקירה נגדו בהיקף גדול יותר(=מספר המלים רב יותר) מאשר מה שכתוב בשאר הערך. לא זו בלבד שעומדת לו חזקת החפות אלא שההליך הפלילי הוא בראשיתו. אפשר לכתוב בקיצור נמרץ, בשניים-שלושה משפטים, על העובדות העיקריות ולחכות בסבלנות להתפתחויות מהותיות. שום דבר לא בוער אלא למי שמנסים, ככל הנראה, לסגור חשבון עם וסרמן. הוויקיפדיה איננה כתבה ב-ynet ולא טור ב"הארץ". החזרת הנפח המנופח הזה היא אנטי-ויקיפדית.
3. הכתיבה עצמה, פרט למהותה החשודה, לא עומדת בסטנדרטים מינימליים. למשל, נכתב שם א.  יוסי וסרמן נעצר ונחקר שלשום (מאז עברו הרבה שלשומים); או ב.  "לצד בכירים נוספים בארגונו" (למיטב ידיעתי מדובר בעובד בכיר אחד בלבד); או ג. משפט משובש בעברית קלוקלת ("הם... קיבלו טיסות ונופשים"); או ד.  "קיימת קרן סודית שמחזיקה ביותר ממאתיים מיליון ש"ח" וחלק "מבעלי המניות אינו יודע על קיומה" (מה זה הקשקוש הזה? בעלי מניות של קרן לא יודעים על קיומה? גם אם זאת קרן סודית של הסתדרות המורים - אלו עבירות פליליות נעברו בה או בקשר אליה? האם גם הן "סודיות"?)
עצתי הידידותית ליאיר היא שימחק את הקטע הבלתי ראוי שהחזיר לערך,  ויחזיר אל הערך את השורות הראויות שמחק. 
19:54, 14 בפברואר, 2014
replies: text: ראשית, אין צורך להתרגש כל כך. שנית, אני מסכים עם העריכה שלך. אני חושב שהגרסה שלך עדיפה. גילגמש • שיחה 20:10, 14 בפברואר 2014 (IST)
replies: text: :"זיהום" ערך בהשתלת "מידע" רלוונטי כביכול בכוונה תחילה הוא מעשה פלילי. כאשר עורך בוויקיפדיה מחזיר לערך נוסח מפוקפק שנמחק, הכולל השמצה כאילו גב' רוית דום קשורה לחקירתו של וסרמן או למעשים המיוחסים לו, הדבר אמור להכעיס כל בר-דעת ובעל מצפון, ולא רק אותי. 20:01, 15 בפברואר, 2014
replies: text: ::לאור ההתלהמות המוגזמת והזעם הקדוש והצדקני אני די משוכנע שמגיע לנו גילוי נאות מהאלמוני/ת. לגופו של עניין, אני מתנגד לעריכה שמסתירה לגמרי את הפרטים שדווחו במקור החיצוני. אם האלמוני/ת מעוניין/נת לנסח את המידע מחדש בצורה קצרה יותר אין לי בעיה, ובלבד שכל הפרטים כאמור יופיעו. יאיר • שיחה 21:32, 15 בפברואר 2014 (IST)
replies: text: :::לאור העריכה=פירכה והתגובה המעציבה, ראוי ש"יאיר" ינקוט מידת הגילוי הנאות ויספר מדוע הוא מתעקש לכלול, למשל, אותה  פיסקה הזויה על רוית דום בערך על וסרמן. כל מה שטענתי כאן הוא לפרופורציה מתאימה, לסילוק פיסקה לא רלוונטית ולדיוק בעובדות ובלשון. כל הטענות המפורטות כאן בנוגע לוסרמן היו נושא במערכת בחירות פוליטית ומלוכלכת מצד שני הצדדים הניצים על הנהגת הסתדרות המורים, וכבר אמרתי, שוסרמן, לעניות דעתי, איננו אדם ראוי לתפקידו. אלא שדומה, שבעל עניין רצה, מטעמיו, לפתוח חזית חדשה נגד וסרמן. כך קרה, שפרשת וסרמן, שהסתכמה בינתיים ביום חקירות אחד, זוכה כאן ל-13 שורות, שהן מרבית הערך. בדיקה משווה למקומן של פרשיות אייל גולן, למשל, בערך "אייל גולן", מורה שלכתב האישום הפלילי בגין העלמות מס הוקדשו 2 שורות ול"פרשת הקטינות", שהסתיימה בסגירת התיק ע"י היועהמ"ש, הוקדשו 5 שורות, וסה"כ פחות מ-5% מגודל הערך. לארבע פרשיות הרב פינטו מאז אוקטובר 2012 (חקירת ה-FBI, המעילה בכספי עמותה, שוחד לקצין המשטרה ברכה ופרשת ניצב ארביב) מוקדשות 9 שורות בתוך הערך של פינטו.

text: :::אז כפי שהצעתי, ויאיר מחלק הציונים מחק, אפשר להסתפק בשלב זה בשלוש שורות. כשהמשטרה או היועץ המשפטי יפרסמו דברים משמעותיים, יהיה מקום להוסיף מידע רלוונטי. 17:22, 16 בפברואר, 2014
replies: text: ::::אני חושב שהייתי מספיק ברור. אני לא מתנגד להקטנת הנפח, ובלבד שלא יושמטו עובדות. בקריאה שניה האזכור של רוית דום כאן באמת לא נהיר ואותו אפשר להסיר. יאיר • שיחה 18:07, 16 בפברואר 2014 (IST)
replies: text: :::::יפה שהואלת לוותר על ההשחלה הנבזית של רוית דום לערך על וסרמן.

text: :::::מצד שני אתה עומד על שלך לגבי כל היתר - "ובלבד שלא יושמטו עובדות". לאלו "עובדות" אתה מתכוון? לכך ש"הארץ" כתב ש"מנגנון הסתדרות המורים מנופח"?, ש"חוקת הסתדרות המורים שונתה"? מה לזה ולחקירה פלילית של המשטרה? ישראל מלאה מנגנונים מנופחים, וגם הכנסת משנה את חוקיה. נו, אז מה?

text: ::::: עוד "עובדה" שאתה דורש שתיכלל היא הפגיעה ב"פרנסת חברי הסתדרות המורים שהתנגדו למזכ"ל"... לא ברור מה זה בכלל, ובכל מקרה, זהו, לכל היותר, עניין לתביעה בבית הדין לעבודה ולא נושא לחקירה פלילית. שלוש השורות שכתבתי מלכתחילה הן סיכום ראוי וממצה של העניין, או כמו שכתב גילגמש למעלה: "הגירסה שלך עדיפה". 19:22, 16 בפברואר, 2014
replies: text: ::::::תנמיכי את הטונים, וחסכי לנו את ההיתממות. אני חושב שהעובדות שנחשפו לגבי השחיתות בהסתדרות המורים צריכות להיות מוזכרות (לא אמרתי שעכשיו הן מנוסחות היטב), בין אם הן נוגעות לחקירה האחרונה ובין אם לאו. חיפוש קל מעלה תוצאות רבות ומעניינות, , , ובמיוחד זה לגבי אותה "קרן סודית". יאיר • שיחה 19:44, 16 בפברואר 2014 (IST)
replies: text: :::::::כשמסתתמות הטענות הענייניות, מתחילות הנזיפות וההאשמות האישיות, אחרי חלוקת הציונים הקודמת. אז התשובה היא באותו מטבע - אחת הבעיות שלך היא הליקויים המופגנים שלך בהבנת הנקרא (כמו, למשל, העובדה שהחלטת שאני אשה ולא גבר. למה? ככה... על סמך מה? במקרה הטוב - לא חשוב.). מי שרוצה לכתוב על הטענות על התנהלות הסתדרות המורים (בין שהן נכונות ובין שלא), יצרף פיסקה חדשה לערך על הסתדרות המורים. כאן מדובר על חקירת המשטרה על יוסי וסרמן. "התוצאות הרבות" שאתה מביא הן דיווחים עיתונאיים על תופעות מכוערות לכאורה בהסתדרות המורים כמו צמצום השי לחגים, הסכם שכר עם הממשלה שמקפח קבוצת מורים, בזבזנות, ראוותנות, ועוד. זאת ועוד, אתה מביא את תלונת עמותת "אומץ" למבקר המדינה על המתרחש בהסתדרות המורים. מבקר המדינה ממש לא שייך, לפחות לא ברגע זה, לחקירת וסרמן במשטרה. "ישראל היום", שעוסק שנים אחדות בוסרמן ובהסתדרות המורים, מציין, בשם מקורות משטרתיים, שרק לגבי הנסיעות לחו"ל קיים חשד ממשי לשוחד, מרמה והפרת אמונים, בדיוק כפי שכתבתי בעריכה שלי (http://www.israelhayom.co.il/article/155717). שוב, מבחינה ערכית, וסרמן הוא, בעיניי, אדם שאינו ראוי לשמש בתפקידו. לזה ולכל הסיפורים העיתונאיים שאתה מביא, אין קשר לחשדות הפליליים נגד וסרמן באופן אישי. לכן, יש לחכות לתוצאות חקירת המשטרה (ולאחריה להחלטת הפרקליטות), כראוי לכתיבה אחראית בויקיפדיה. 09:16, 17 בפברואר, 2014
thread_title:  עריכה שרירותית ופיסקה שערורייתית 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.itu.org.il/Index.asp?CategoryID=200 נמצא כקישור שבור. מומלץ להוסיף https://web.archive.org/web/20130403185134/http://itu.org.il/Index.asp?CategoryID=200 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 09:21, 15 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022) 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.themarker.com/tmc/article.jhtml?ElementId=hair20090826_010 נמצא כקישור שבור. מומלץ להוסיף https://web.archive.org/web/20200604080103/https://www.themarker.com/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 22:48, 16 במאי 2023 (IDT)
thread_title:  נמצאו קישורים חיצוניים שצריכים תיקון (מאי 2023)